**Regionálny úrad školskej správy v Trenčíne**

**Stredná odborná škola strojnícka Partizánska 76 Bánovce nad Bebravou**

**Mesto Bánovce nad Bebravou**

**Obec Uhrovec**

v spolupráci s

Trenčianskym osvetovým strediskom v Trenčíne

Spoločnosťou Alexandra Dubčeka

a Mestským kultúrnym strediskom s. r. o. v Bánovciach nad Bebravou

**usporiadajú**

**27. ročník krajskej súťaže v rétorike**

# **Štúrov a Dubčekov rétorický Uhrovec**

## Propozície súťaže

Termín a miesto konania:

**25. apríla 2024, DOM KULTÚRY Uhrovec**

Odvoz účastníkov súťaže z Bánoviec nad Bebravou do Uhrovca (o 7:45 h z autobusovej stanice) a späť (po skončení a vyhodnotení súťaže) bude zabezpečený spoločným autobusom.

**Uzávierka prihlášok:22. apríl 2024**

**Prihlásenie:**

Podmienkou účasti je doručenie záväznej prihlášky do 22. apríla 2024:

**- osobne**

**- na poštovú adresu:**

### Stredná odborná škola strojnícka

**Partizánska cesta 76**

**957 01 Bánovce nad Bebravou**

a na obálku uveďte **heslo „Rétorika“**

**- na e-mailovú adresu: prihlaskaretorickyuhrovec@gmail.com**

### Poslanie súťaže:

### Poslaním súťaže je formovanie vzťahu mladých ľudí k rodnému jazyku a významným osobnostiam, rozvíjanie verbálno-komunikačných schopností mládeže, skvalitňovanie ich rečového prejavu, vyhľadávanie talentovaných žiakov, rozvíjanie ich nadania, vytvorenie konkurenčného prostredia na vzájomné porovnávanie svojich schopností.

### Podmienky súťaže:

### Súťaží sa v troch kategóriách:

**I. kategória**: žiaci 4. – 6. roč. ZŠ a žiaci 1. triedy osemroč. gymnázií (príma)

**-reprodukcia**

Súťažiaci si vyžrebuje text (rozprávku, bájku, krátky príbeh a pod.) v rozsahu asi 200 slov bez ukončenia.

Úloha: počas **3 minút** rozpovedať obsah textu so samostatným dotvorením konca príbehu.

Čas na prípravu: 15 minút

**II. kategória**: žiaci 7. – 9. roč. ZŠ a žiaci 2.– 4. triedy osemroč. gymnázií (sekunda, tercia, kvarta)

- **žánre : a/úvaha, b/ žáner podľa vlastného výberu**

a/ súťažiaci prednesie doma pripravenú voľnú tému – vyjadrenie vlastného názoru – úvaha.

Čas na prednes: **3 – 5 minút**

b/ súťažiaci prednesie vyžrebovanú (nezverejnenú) tému - vyjadrenie vlastného názoru bez obmedzenia žánru.

Čas na prípravu: l5 minút

Čas na prednes: **3 – 5 minút**

**III. kategória**: študenti stredných škôl (gymnázií, stredných odborných škôl, združených a spojených škôl, 1. - 4. roč. štorročných a 5. – 8. roč. osemroč. gymnázií /kvinta, sexta, septima a oktáva/ )

- **žánre : a/úvaha alebo výklad, b/agitačný prejav, slávnostná reč, kultúrno-spoločenský prejav**

a/ súťažiaci prednesie doma pripravenú tému – úvahu alebo výklad.

Čas na prednes: **3 – 5 minút**

b/ súťažiaci prednesie vyžrebovanú (nezverejnenú) tému – agitačný prejav, slávnostnú reč, kultúrno-spoločenský prejav.

Čas na prípravu: l5 minút

Čas na prednes: **3 – 5 minút**

Texty môžu byť prednášané nasledovnými spôsobmi:

- spamäti

- podľa stručných poznámok

- improvizovane

##### Podmienky účasti :

Do krajskej súťaže môže každý okres v I. a II. kategórii prihlásiť iba**1 víťaza** .

Do III. kategórie môže stredná škola prihlásiť jedného žiaka. (Organizátor súťaže prihlasuje do každej kategórie 1 žiaka.)

Cestovné do Bánoviec nad Bebravou hradí účastníkom súťaže vysielajúca organizácia.

Súťažiaci a pedagogický dozor majú zabezpečený obed v Uhrovci.

Pozvánka a organizačné pokyny budú zverejnené na stránke RÚŠS v Trenčíne.

**Riadenie súťaže:**

**Súťaž je organizovaná na úrovniach:**

**- školské kolá - organizujú školy**

**- okresné kolá - organizujú školské zariadenia (CVČ)**

**- krajské kolo–organizuje Regionálny úrad školskej správy v Trenčíne**

**- celoslovenské kolo - organizuje Podpolianske osvetové stredisko vo Zvolene**

**Bližšie informácie**: PaedDr. Stela Exlerová

**Mobil: 0903 253 261**

E-mail: s.exlerova1@gmail.com

Ing. Janíková Zuzana

  riaditeľka školy

Bánovce nad Bebravou 28. februára 2024

**Príloha:**

Prihláška

###### Kritériá hodnotenia rečníckych prejavov

###### I. kategória - rozprávanie

###### 1. Hodnotí sa ústny, súvislý rečnícky prejav podľa obsahu a formy:

###### a/ myšlienková nadväznosť na zvolený text

###### b/ správnosť výrazov, obsahová správnosť, zrozumiteľnosť

###### c/ výslovnosť, intonácia, artikulácia, tvorenie viet

###### d/ celkové vystupovanie

###### 2. Spôsob reprodukcie:

###### a/ podrobný: žiak/žiačka reprodukuje vzor, dodržiava jeho kompozíciu a štylizáciu.

###### Ide o skrátenie textu s malými odchýlkami v štylizácii;

###### b/ stručný: žiak/žiačka odlišuje hlavné od vedľajšieho; zostručňovanie je spojené so štylizačnou úpravou s menšími zásahmi do celkovej stavby textu;

###### c/ voľný: žiak/žiačka rozpráva dej prečítaného textu podrobnejšie svojimi slovami, využíva primeranú slovnú a vetnú synonýmiu,

###### d/ kombinovaný: miestami ide o podrobnú a miestami o voľnú reprodukciu, zaraďujú sa citácie.

###### 3. Dodržanie časového limitu (max. 3 min).

###### 4. Spôsob vlastného uvedenia textu, originalita spracovania témy.

###### 5. Vypointovanie ukončenia príbehu.

###### II. a III. kategória - úvaha, výklad, agitačný prejav, slávnostná reč

###### 1. Obsah a kompozícia - originalita vypracovania témy, dodržanie myšlienkovej línie (kohéznosť textu), presvedčivosť prejavu – osobná zainteresovanosť, výber rétorických prostriedkov (rečnícka otázka, zvolanie, apostrofa, enumerácia, prirovnanie, gradácia, atď.)

###### 2. Prednes:

###### a) komplexnosť rečového prejavu (reč vo zvukovej podobe; pohybové prvky – gestá, mimika, postoj...)

###### b) spisovná výslovnosť, technika reči (respirácia, fonácia, artikulácia)

###### c) prozodické vlastnosti (intonácia, zmeny tempa, intenzita hlasu, melódia, pauza, dôraz)

###### 3. Celkový dojem – vzhľad a úprava zovňajšku, sebavedomie, kontakt s publikom

###### Slávnostná reč

###### Slávnostná reč je prejav, ktorý je prednesený pri mimoriadnej, slávnostnej príležitosti. Takýto prejav je oficiálny a prednáša ho vynikajúci kultúrny alebo politický činiteľ. Slávnostná reč sa prednáša pri oslave nejakého významného výročia (oslava narodenín vynikajúceho národného činiteľa, slávneho národného podujatia, pohreb slávneho človeka, a pod.). Slávnostná reč je vo svojej podstate úvaha, ktorá sa prednáša ústne. Má preto všetky znaky úvahy. V slávnostnej reči, podobne ako v úvahe, sa poslucháči nepočujú. Fakty, ktoré sa v reči prinášajú, slúžia iba na to, aby sa mohlo uplatniť a zdôrazniť vysoko kladné hodnotenie tých vecí, ktoré sú témou slávnostnej reči.

###### Slávnostná reč musí byť dobre premyslená a vopred pripravená. Rečník ju musí predniesť precítene. Preto musí mať vrelý osobný vzťah k tomu, o čom hovorí. Aby reč zapôsobila na poslucháčov, treba, aby v nej boli pekné a pre poslucháčov nové myšlienky, ktoré by boli vyslovené pôsobivo. Preto sa

###### v slávnostnej reči nemajú vyskytovať ošúchané výrazy. Stavba viet má byť jednoduchá, ale mohutná. Vety sú stavané tak, aby vyzneli rytmicky. Miestami, ale zriedka, používajú sa aj rečnícke zvolania a otázky, aby sa reč podfarbila citovo.

###### Výklad

###### Vykladať niečo, to značí vnikať do zložitého stroja, v ktorom všetko so všetkým súvisí, a ďalej to značí odkrývať spojenia, vzťahy a kombinácie javov (charakteristický pre matematiku, fyziku, chémiu, gramatiku).

###### „výklad“ – podstata – rozvádzať, vysvetľovať, objasňovať

###### Úvaha

###### - Úloha – osvetliť nejakú vec – už známu – z nového hľadiska, zhodnotiť ju z hľadiska mravného a svetonázorového a z hľadiska jej významu pre životnú prax.

###### - Úvaha má vždy filozofický ráz!!!

###### - Úvaha je zafarbená subjektívne.

###### Hlavné znaky úvahy:

###### \_ nevykladá sa nový materiál, ale vychádza sa z vedomostí, ktoré sú čitateľovi známe;

###### \_ známe fakty sa hodnotia a prehodnocujú, hodnotia sa z hľadiska pevného svetonázoru, autor chce dosiahnuť, aby poslucháči zaujali rovnaké stanovisko ako autor;

###### \_ pri hodnotení podáva autor návrh na zaujatie stanoviska, na riešenie;

###### \_ látku treba usporiadať pôsobivo tak, aby jasne vynikli súvislosti medzi príčinami a následkami a medzi podmienkami a dôsledkami faktov;

###### \_ hlavnou podmienkou je hlboké mravné presvedčenie o pravdivosti nášho hodnotenia a o pravdivosti prednášaných faktov;

###### \_ „úvahou“ môže byť jedna replika z dialógu, jedna sentencia, jedna slávnostná reč... atď.;

###### \_ slovník úvahy má približne také vlastnosti ako slovník populárneho článku:

###### \_ má nižší index opakovania slova,

###### \_ nepoužívajú sa úzko odborné termíny, fakty, čísla (ak, potom iba málo),

###### \_ dôraz sa kladie na vzťahy vecí a javov;

###### - úvaha je zovretý text!!!

###### - úvaha má v princípe kostru výkladu!

###### - úvaha má úvod, jadro, záver!!!

###### P R I H L Á Š K A

Záväzne sa prihlasujem do súťaže 27. ročník Štúrov a Dubčekov rétorický Uhrovec, ktorá sa uskutoční dňa **25. apríla 2024** v Uhrovci.

Meno a priezvisko: ....................................................................................................................

Kategória:.................................................... Trieda:............................................................

Dátum narodenia: ................................................

Trvalé bydlisko:.........................................................................................................................

Adresa školy a PSČ:...................................................................................................................

....................................................................................................................................................

Titul, meno a priezvisko doprevádzajúcej osoby:

....................................................................................................................................................

Tel. kontakty (škola, mobil):.......................................................................................

Kontaktná e-mail.adresa.............................................................................................

Pečiatka a podpis riaditeľa